**TOIMINTASUUNNITELMA**

**1.1.2025 – 31.12.2025**

Suomi-Klubi a.s.b.l.

Johtokunta

1 JOHDANTO

2 JÄSENTAPAHTUMAT, JUHLAT, RETKET JA KULTTUURI

2.1 Jäsentapahtumat ja -illat.

2.2 Juhlat

2.3 Retket ja matkat.

2.4 Kulttuuri

3 SUOMI-KLUBIN KERHOTOIMINTA

3.1 Klubikerhot

4 HALLINTO

4.1 Johtokunta.

4.2 Talous

4.3 Tiedotus

4.4 Jäsenasiat

4.5 Ulkosuomalaisten edunvalvonta

4.6 Yhteistyökumppanit

**1 JOHDANTO**

Suomi-Klubi toimii yhdyselimenä Belgian suomalaisten välillä tarkoituksenaan auttaa heitä asettumaan maahan ja samanaikaisesti ylläpitämään siteitään Suomeen. Tähän yhdistys pyrkii järjestämällä toimintaa ja tapahtumia sekä luomalla mahdollisuudet jäsenten harrastustoiminnalle. Yhdistys huolehtii jäsentensä edunvalvonnasta ulkosuomalaisasioissa ja tiedottaa aktiivisesti toiminnastaan sekä jäseniä kiinnostavista asioista.

**2 JÄSENTAPAHTUMAT, JUHLAT, RETKET JA KULTTUURI**

Tavoitteena on järjestää tapahtumia ja retkiä kaikille jäsenryhmille. Vuosien mittaan muotoutuneita perinteitä pyritään pitämään yllä, mutta jäsenistön toiveiden ja järjestäjien voimien mukaisesti ohjelmaan otetaan myös uudentyyppistä toimintaa. Seuraavissa kappaleissa on esitetty alustavat suunnitelmat. Tilaisuuksien yksityiskohdat ja ajankohdat tarkentuvat vuoden edetessä**.**

**2.1 Jäsentapahtumat ja -illat**

Musiikki- ja muita kulttuuri-iltoja järjestetään kysynnän mukaan yhteistyössä muiden suomalaistahojen kanssa.

**2.2 Juhlat**

Yhdistys järjestää pikkujoulut, juhannusjuhlat (ei vielä päätetty) yhdessä merimieskirkon kanssa sekä perinteisen Manneken Pis –patsaan lakituksen 30.4.2025 ja sitä seuraavat jatkot ravintolassa.

**2.3 Retket ja matkat**

Samppanjaretki keväällä

**2.4 Kulttuuri**

Kulttuuritapahtumien järjestämistä jatketaan entiseen tapaan ja jäsenten toiveiden mukaan.

Elokuvailtoja ja taidenäyttelyvierailuja on suunnitteilla.

*Ehdotus Suomi-Klubin kevätohjelmaksi 2025*

* Tammi-helmikuun vaihteessa Polarise Nordic Film Nights (suomalainen elokuva)
* Lauantai 8.2.2025 Vierailu kuvataiteilija Krista Aution studiossa Brysselissä TBC (<https://imaginair-artspace.com/visit/>)
* Lauantai 1.3.2025 The Shuman Show (6 lippua)
* Maanantai 8.5. Klaus Mäkelä Bozarissa (6 lippua)
* Keskiviikko 30.4. Manneken Pisin lakitus ja perinteinen Vappujuhla
* Torstai 15.5. Luxemburgin filharmonikkaorkesteri & Tarmo Peltokoski Bozarissa (6 lippua)
* Lauantai 24.5. Samppanjamatka Ranskaan
* Kesä-heinäkuun vaihteessa BRIFF Brussels International Film Festival 2025 (suomalainen elokuva)
* *Aperot*
* 5.2.2025
* 5.3.2025
* 2.4.2025
* 7.5.2025
* 4.6.2025

**3 SUOMI-KLUBIN KERHOTOIMINTA**

3.1 Klubikerhot

Jatkamme Suomi-Klubin urheilukerhojen toimintaa niin kauan kuin osallistujia löytyy.

Sählykerho, nappulajalkapallokerho, äijäjooga, sukututkimuspiiri, viherpeukalot

**4 HALLINTO**

4.1 Johtokunta

Johtokunnan kokoukset pidetään tarvittaessa.

4.2 Talous

Yhdistys myöntää johtokunnan harkinnan mukaan avustuksia kerhojen tapahtumiin.

Yhdistys ei etsi omia toimitiloja vaan hyödyntää yhteistyökumppaniensa tiloja.

4.3 Tiedotus

Tiedottaminen tapahtuu kotisivujen ja Facebookin sekä Instagramin kautta

4.4 Jäsenasiat

Yhdistys pyrkii aktiivisesti hankkimaan uusia jäseniä mm. tiedottamalla paremmin toiminnastaan ja tarjoamalla edullisempia osallistumismaksuja tapahtumiin jäsenille. Johtokunta kerää jatkuvasti jäsenpalautetta tulevan toiminnan kehittämiseksi.

4.5 Ulkosuomalaisten edunvalvonta

Yhdistys on Suomi-Seuran jäsen ja välittää seuralta saamaansa tiedotusaineistoa mm. Suomen lainsäädännössä ja viranomaiskäytännöissä tapahtuvista muutoksista mediassaan. Yhdistyksen edustaja/ edustajat osallistuvat ulkosuomalaisparlamentin (USP) toimintaan.

4.6 Yhteistyökumppanit

Suomi-Klubi jatkaa hyvää yhteistyötä vanhojen yhteistyökumppaniensa (mm. Suomen Belgian suurlähetystö, pysyvä EU-edustusto, Benelux-maiden Merimieskirkko, Benelux-instituutti, Suomi-Seura, Partiolippukunta Brysselin Tuulihaukat, Belgian-Finnish Business Association, Association Belgique-Finlande ja Belgian Martat kanssa omien tavoitteidensa saavuttamiseksi.